હાલના જમાનામાં હમદીનોને જે કાંઈ દીની તરીકતો પાળવાની છે તે તો છેક અઢારમાં દરજ્જાની તરીકતો છે. તાજા આબેઝર અથવા ગવમુતનો ઉપયોગ પણ કમનસીબે મુંબઈ જેવાં શહેરોમાં તો મુશ્કેલ બની ગયો છે. બેહદીન તેમજ અથોરનાન માટે આબેઝરનો ઉપયોગ ઘણોજ ફાયદાકારક છે અને બાતેન અષોઈ યાને અંદરની ચોખ્ખાઈ મેલવા માટે સેહલો તથા રામબાણ ઉપાય છે. જો તાજો આબેઝર મલતો હોય, તો તેને વધુમાં વધુ બોતેર કલાક સુધી વપરાસમાં લઈ શકાય છે અને બોતેર કલાક દરમ્યાનમાં તેમાંથી પણ ખાસ બદબુ આવતી પણ નથી. આબેઝરનો ઉપયોગ પણ બહુ અનદાઝાથી કરવાનો છે. શરીરના બધા ભાગો ઉપર નાહવા પહેલો તેનો માત્ર આછો પાસજ લગાડી તેની ભીનાશ તદદન સુકાઈ જાય તેટલો વખત થોભી પછી પાણીથી તન પાક કરવે જે અણદીઠ દરુજીઓ શરીરને લાગેલી હોય છે અને જે સાબુ પાણીથી નીકળી શક્તીજ નથી તે દરુજીઓ આપોઆપ આબેઝરની અંદરની બરજીસી ખાસ્તર રૂપની વીજળીક ગતીથી મુરડાળ થઈ, માત્ર પાણી રેદવાથી શરીરની ચામડીથી છૂટી પડી જાય છે. દીલનો કાંઈક ભાર હલકો થયો તેવો અનુભવ આ તરીકત બા-કાનુન ચાલુ પાળનારને થઈ શકે છે.